อินเซน แอนด์ อินดี้

อัลบั้ม **อินเซน แอนด์ อินดี้** (อังกฤษ: **INSANE & INDY**) สตูดิโออัลบั้มลำดับที่ 1 จาก ดั๊คค์

## สตูดิโออัลบั้ม

### บันทึกเสียง

ต้นเดือนพฤศจิกายน พ.ศ. 2558 - ปลายเดือนมีนาคม พ.ศ. 2560มิถุนายน พ.ศ. 2560

## ลำดับซิงเกิ้ลจากอัลบั้ม

1. "เพลงรักในห้องปกครอง"จำหน่าย: 25 ธันวาคม พ.ศ. 2558

2. "เย่"

จำหน่าย: 1 เมษายน พ.ศ. 2559

3. "ทำ"

จำหน่าย: 20 เมษายน พ.ศ. 2559

4. "ตื่น เวอร์ชั่นคอนเสิร์ต"

จำหน่าย: 3 มิถุนายน พ.ศ. 2559

5. "คืนสุดท้าย"

จำหน่าย: 29 กรกฎาคม พ.ศ. 2559

6. "หมดทาง"

จำหน่าย: 18 พฤศจิกายน พ.ศ. 2559

7. "ในวันเก่า"

จำหน่าย: 24 กุมภาพันธ์ พ.ศ. 2560

8. "คนขายจักรวาล"

จำหน่าย: 30 เมษายน พ.ศ. 2560

9. "วิ่งออกไปลองให้รถชน"

จำหน่าย: 30 เมษายน พ.ศ. 2560

10. "ไม่รู้จักกันตั้งแต่แรกก็คงจะดีกว่า.."

จำหน่าย: 9 มิถุนายน พ.ศ. 2560

11. "ผัดเผ็ดหน่อไม้ดองหมูสับ"

จำหน่าย: 28 กรกฎาคม พ.ศ. 2560

12. "กลลวงงูพิษ"

จำหน่าย: 20 สิงหาคม พ.ศ. 2560

## ชื่อและที่มาของอัลบั้ม

**INSANE & INDY** หมายถึง ความบ้าบอและความอิสระในเวลาเดียวกัน มันคือคำจำกัดความตัวตนของวงและ 20 เพลงในอัลบั้มนี้ ทั้งความบ้าบอในเนื้อหาการเขียนเพลง และความอิสระในการเรียบเรียงทำมันออกมา

อัลบั้มนี้เป็นอัลบั้มที่มีรูปแบบของอัลบั้มคู่ ซึ่งแบ่งออกเป็น 2 ช่วงๆละ 10 เพลงด้วยกัน ช่วงแรก **INSANE** เป็น 10 เพลงที่ไม่มีการพูดถึงเรื่องความรักเลยแต่อย่างใด พูดเรื่องความฝันและชีวิต อื่นๆที่ไร้สาระอีกมากมาย และช่วงที่ 2 **INDY** เป็นอีก 10 เพลงที่พูดถึงเรื่องความรัก เข้าใจง่าย ฟังง่ายกว่า 10 เพลงแรก

วันที่ 15 กันยายน พ.ศ. 2560 ได้มีการเพิ่มเพลงใหม่ไปอีก 2 เพลง "ฟาร์มแมลงวัน" และ "ขี้แตก" สามารถฟังได้ที่เว็บฟังใจและยูทูปของทางวงเท่านั้น ไม่ได้ถูกรวมลงในแผ่นซีดีแต่อย่างใด

## เนื้อหาของเพลงในอัลบั้ม

ซิงเกิ้ลเปิดตัว "เพลงรักในห้องปกครอง" มีเนื้อหาให้กำลังใจคนที่กำลังอยู่ในสถานการณ์ที่กดดัน ให้ลองเสี่ยงกับคำนินทา คำดูถูก ถ้าเราแพ้มันไม่ใช่เพราะโชคชะตากำหนดไว้หรอก มันคือเรื่องธรรมดา ในความกดดันมักจะมีน้อยคนที่หลุดพ้นออกมาได้

ซิงเกิ้ลที่ 3 "ทำ" เป็นเรื่องของการตั้งใจทำอะไรสักอย่างให้คนที่เรารักหันมาสนใจ แต่เขาก็ไม่เคยสนใจเราเลยสักครั้ง

ซิงเกิ้ลที่ 4 "ตื่น" พูดถึงว่า ตื่น คือสิ่งแรกที่ทุกคนต้องทำก่อนเริ่มวันๆนึง ซึ่งเราทุกคนต้องตื่นขึ้นมาแบกรับภาระในโลกความจริง ต้องตื่นขึ้นมาทำตามความฝันต่อในโลกของความจริงที่โหดร้าย

ซิงเกิ้ลที่ 5 "คืนสุดท้าย" เพลงรักเนื้อหาไม่สมหวัง พูดถึงการสูญเสียคนรัก แต่เป็นการเสียสละ ยอมปล่อยมือเพื่อให้เขาได้พบกับคนที่ดีกว่า ถึงแม้ว่าเขาจะจากไป เราก็จะรักเขาอยู่ดี

ซิงเกิ้ลที่ 6 "หมดทาง" เพลงรักแบบเข้าใจโลก เมื่อคนที่เรารักอยากจะไป อะไรก็ห้ามไม่ได้ ทำได้แค่ปล่อยเขาไป เพลงนี้เป็นเพลงที่มีอารมณ์โกรธและเฉยชาเสียส่วนใหญ่ จะต่างจากเพลงก่อนๆค่อนข้างเยอะ

ซิงเกิ้ลที่ 7 "ในวันเก่า" เนื้อหาพูดถึงความคิดถึง คิดถึงคนๆหนึ่งที่เราจากเขามานานแล้ว แต่เรากลับลืมเขาไม่ได้เสียที และถึงแม้จะพยายามเลิกคิดถึงแล้วก็ยังคิดถึงเขามากกว่าเดิม

ซิงเกิ้ลที่ 10 "ไม่รู้จักกันตั้งแต่แรกก็คงจะดีกว่า.." สมมติว่า ถ้าย้อนเวลากลับได้ เราจะทำทุกอย่างเพื่อที่จะให้เขาไม่ได้รู้จักกับเรา เผลอๆชีวิตเขาอาจจะดีกว่านี้ก็ได้ถ้าเขาไม่เคยรู้จักเราเลย

ซิงเกิ้ลสุดท้าย "กลลวงงูพิษ" มีที่มาจากคำว่า **นางงูพิษ** เพลงนี้พูดถึงการหลอกลวงคนรัก การโดนคนรักหักหลังจนต้องทุกข์ทนทรมาน

เพลง "โลกไม่จำ" มีเนื้อหาเกี่ยวกับการทำตามความฝันที่เราไม่จำเป็นต้องทำตามคำที่ใครบอก เราสามารถเลือกเส้นทางของเราเองได้ แม้มันจะไม่ประสบความสำเร็จหรือโลกจะไม่จดจำเราก็ตาม อย่างน้อยเราก็ได้ทำในสิ่งที่เราต้องการ ได้เป็นตัวของตัวเอง ดีกว่าไปเป็นหุ่นเชิดของใคร

เพลง "นาฬิกาดวงดาว" เป็นเพลงของคนที่มีอาการเหนื่อยล้าจากการเดินทางทำตามความฝันของตัวเอง พูดถึงเรื่องของเส้นทางความฝันที่มันไม่สิ้นสุดเสียที ความทรมาน ความทุกข์ ความสุข มันก็ยังวนเวียนอยู่แบบเดิม แต่นั่นแหละคือปกติของมนุษย์

เพลง "ขี้แตก" เป็นเพลงที่มีเนื้อหาปลายเปิด พูดถึงเรื่องของการเก็บกดอะไรสักอย่างไว้ หรือฝืนทำอะไรที่เราไม่ได้อยากทำนานๆ ขอให้อย่าฝืน ปล่อยมันออกมา หรือเลิกไปเลยดีกว่าทนไปนานๆแล้วผลลัพธ์จะออกมาแย่กว่านี้

## รายชื่อเพลง

1. "ตื่น"
2. "Punk Life"
3. "เพลงรักในห้องปกครอง"
4. "คนขายจักรวาล" (ร่วมร้องกับ **วรุตม์ อ่อนอุ่นจิตร**)
5. "วิ่งออกไปลองให้รถชน"
6. "มั่ว!"
7. "ผัดเผ็ดหน่อไม้ดองหมูสับ"
8. "โลกไม่จำ"
9. "เย่"
10. "นาฬิกาดวงดาว"
11. "ไม่รู้จักกันตั้งแต่แรกก็คงจะดีกว่า.."
12. "จุมพิตผู้คุมวิญญาณ" (ร่วมร้องกับ **ทำนุรัฐ ศิลาอ่อน**)
13. "ทำ"
14. "ยังไงก็คุ้ม"
15. "กลลวงงูพิษ" (ขับร้องโดย **ทำนุรัฐ ศิลาอ่อน**)
16. "คืนสุดท้าย"
17. "หมดทาง"
18. "ในวันเก่า"
19. "เธอกับฉัน (ด้วยกัน)"
20. "Room"
21. "ฟาร์มแมลงวัน"
22. "ขี้แตก"

ทุกเพลงคำร้องและทำนองโดย เถิกศักดิ์ แหลมสกุล

## รูปแบบการวางจำหน่าย

* **ซีดี** ราคา 100 บาท มีคูปองส่วนลดบัตรคอนเสิร์ตใหญ่ 20%
* **สตรีมมิ่งออนไลน์** ทางเว็บฟังใจ

## บุคคลที่เกี่ยวข้อง

**ดั๊คค์**

* เถิกศักดิ์ แหลมสกุล
* ธนภัทร แสงเมือง
* ทำนุรัฐ ศิลาอ่อน
* ณัฏฐนนท์ หวังสวาสดิ์

**ศิลปินรับเชิญ**

1. วรุตม์ อ่อนอุ่นจิตร

## แหล่งข้อมูลอื่นๆ

* ฟังตัวอย่างเพลงในอัลบั้ม อินเซน แอนด์ อินดี้
* ฟังเพลงออนไลน์ในอัลบั้ม อินเซน แอนด์ อินดี้ : ฟังใจ